Diari Oficial de la Generalitat Valenciana


Sumari del DOGV 5849, del 15-09-2008 (2008/10970)

RESOLUCIÓ d'1 de setembre de 2008, del director general d'Ordenació i Centres Docents i del director general de Personal, per la que s'establixen orientacions metodològiques, didàctiques i organitzatives per a la impartició de la matèria Educació per a la Ciutadania i els Drets Humans en l'Educació Secundària Obligatòria en compliment de les interlocutòries del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5849

Data del DOGV
:   15-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10400


Data del document
:   01-09-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * legislació escolar
    * ensenyament privat
    * ensenyament secundari
    * ensenyament obligatori
    * drets humans
    * ensenyament públic
    * educació cívica
    * mètode pedagògic

RESOLUCIÓ d'1 de setembre de 2008, del director general d'Ordenació i Centres Docents i del director general de Personal, per la que s'establixen orientacions metodològiques, didàctiques i organitzatives per a la impartició de la matèria Educació per a la Ciutadania i els Drets Humans en l'Educació Secundària Obligatòria en compliment de les interlocutòries del Tribunal Superior de Justícia de la Comunitat Valenciana. [2008/10675]  
Com a conseqüència de les interlocutòries dictades pel Tribunal Superior de Justícia de la Comunitat Valenciana, de data 23 i 28 de juliol de 2008, respecte de l'Orde de 10 de juny de 2008, de la Conselleria d'Educació, per la que s'establixen formes d'organització pedagògica per a impartir la matèria Educació per a la Ciutadania i els Drets Humans en Educació Secundària Obligatòria (DOCV número 5782, d'11 de juny de 2008), la secretària Autonòmica d'Educació va dictar la instrucció de 30 de juliol de 2008.  
Atés que, fins que no es dicte sentència ferma o el Tribunal Superior de Justícia de la Comunitat Valenciana revise les seues interlocutòries, els alumnes que hagen sol·licitat l'opció B hauran de cursar l'opció A, procedix dictar una instrucció específica amb la finalitat d'establir orientacions metodològiques, didàctiques i organitzatives per a l'atenció a l'alumnat que curse en 2n de l'ESO la mencionada matèria.  
Per això, en virtut de les competències que ens atribuïx el Decret 118/2007, de 27 de juliol, del Consell, pel que s'aprova el Reglament Orgànic i Funcional de la Conselleria d'Educació; així com per l'Orde de 29 de febrer de 2008, de la Conselleria d'Educació, de Desplegament del Reglament Orgànic i Funcional del dit departament, resolem:  
Ú  
De conformitat amb l'article 3.1 de l'Orde de 10 de juny de 2008, de la Conselleria d'Educació, per la que s'establixen formes d'organització pedagògica per a impartir la matèria Educació per a la Ciutadania i els Drets Humans en Educació Secundària Obligatòria, la matèria s'impartirà en anglés segons el currículum establit en l'annex del Decret 112/2007, de 20 de juliol, del Consell, pel que s'establix el currículum de l'Educació Secundària Obligatòria en la Comunitat Valenciana.  
Dos  
El professor o professora que tinga atribuïda la docència de la matèria podrà comptar amb la presència simultània en l'aula del professorat especialista en llengua anglesa. En este cas, correspondrà a este últim vehicular la impartició de la matèria, d'acord amb les orientacions de qui tinga atribuïda la docència de la mateixa i de conformitat amb la programació didàctica elaborada pel departament didàctic corresponent.  
Tres  
Per a l'adequada atenció a l'alumnat, tant el professor responsable com el de suport es coordinaran setmanalment en relació als següents aspectes de la programació didàctica:  
a) La distribució temporal dels continguts curriculars.  
b) Els procediments i instruments previs per a avaluar l'aprenentatge de l'alumnat i seguir la seua progressió.  
c) Els materials i recursos didàctics que es vagen a utilitzar, inclosos els materials curriculars per a ús de l'alumnat.  
d) L'adequació dels objectius, continguts i criteris d'avaluació a l'alumnat amb necessitats educatives especials.  
Quatre  
Els criteris d'avaluació de la matèria, als que fa referència l'article 9.3 del Decret 112/2007, seran el referent fonamental per a valorar el grau d'adquisició de les competències bàsiques i el de consecució dels objectius, adequant-se a les característiques individuals i a les circumstàncies personals de cada alumne o alumna. Les proves escrites que, si és el cas, es realitzen per a avaluar el progrés en l'aprenentatge de l'alumnat, podran efectuar-se indistintament en castellà, valencià o anglés.  
Cinc  
De conformitat amb el que disposa l'article 3.5 de l'Orde de 14 de desembre de 2007, de la Conselleria d'Educació, sobre avaluació en Educació Secundària Obligatòria (DOCV núm. 5665, de 21.12.07), el professor o professora que tinga atribuïda la docència de la matèria Educació per a la Ciutadania i els Drets Humans decidirà sobre les qualificacions d'acord amb el que disposa el punt 3 de l'article 2 de la mencionada orde.  
València, 1 de setembre de 2008.- El director general d'Ordenació i Centres Docents: Francisco Baila Herrera. El director general de Personal: David Barelles Adsuara.